Hei, Sinä uusi jäsenemme!

Lämpimästi tervetuloa XX:n Hengitysyhdistykseen. Tässä sinulle perustietoa yhdistyksen toiminnasta. Myös uudet ideat ovat aina tervetulleita, joten kerrothan, mitä uutta haluat tulla yhdistyksessä toteuttamaan.

Tuorein tieto yhdistyksen järjestämistä tapahtumista ja liikuntamahdollisuuksista löytyy yhdistyksen nettisivuilta. Sivujen osoite on www.hengitysyhdistys.fi/yhdistyksennimi. Tarjolla on kuntosaliharjoittelua maanantaisin ja torstaisin joogaa. Lapsijäsenilleen yhdistys tarjoaa maksutta uimakoulun kerran vuodessa.

Yhdistyksen jäsenenä saat tiedon vuoden varrelle suunnitellusta toiminnasta aina tammikuussa lähetettävästä jäsenkirjeestä. Yhdistys tiedottaa toiminnastaan myös paikallislehdissä.

Näin korona­aikaan kasvokkain tapahtuva toiminta on vähäistä, mutta verkossa on tarjolla kaikenlaista kiinnostavaa. Hengitysliiton tapahtumakalenterista löydät melkein jokaiselle arkipäivälle avoimia verkkoluentoja, verkkokeskusteluja ja etäohjattua jumppaa. Hengitysliiton kalenteri löytyy osoitteesta www.hengitysliitto.fi/tapahtumat.

Kesäkuun kuntavaaleissa järjestetään Pieni ele ­vaalikeräys, johon yhdistyksemme osallistuu. Tule yhdistyksemme lipasvahdiksi keräykseen! Kysy lisää ja ilmoittaudu puheenjohtajalle!

Jos sinulla on kysyttävää tai kerrottavaa tai jotakin muuta mielessä yhteiseen toimintaamme liittyen, soita, niin jutellaan.

Tapaamisiin toiminnassa!

Ystävällisin terveisin

Puheenjohtaja  
Puhelinnumero  
Sähköposti